open-index/open-wikipedia-markdown huggingface dataset:
عرباض بن ساریہ

**عِرباض بن ساریہ** صحابی رسول اصحاب صفہ میں شمار کیے جاتے ہیں۔
امام ابونعیم اصبہانی ، علامہ شمس الدین ذہبی اور علامہ ابن حجر عسقلانی نے عرباض بن ساریہ کو صفہ کے طالب علموں میں شمار کیا ہے، بلکہ علامہ ذہبی نے ’’من اعیان الصفۃ‘‘ انھیں صفہ کے اہم طالب علموں میں گردانا ہے ۔
نام عرباض ، کنیت ابو نجیح یا ابو الحارث، والد کا نام ’’ساریہ‘‘ قبیلۂ بنو سلیم سے تعلق رکھتے ہیں ، عرباض بڑے خدا ترس اور خوفِ خداسے زاروقطار آنسوبہانے اور بے پناہ رونے والے انسان ہیں ۔
## اسلام
عتبہ بن عبد کا بیا ن ہے کہ ہم قبیلۂ بنو سلیم کے نو افراد - جن میں سب سے بڑے عرباض بن ساریہ تھے - دربارِ رسالت صلی اللہ علیہ وسلم میں حاضر ہوئے اور بیک وقت نبی اکرم صلی اللہ علیہ وسلم سے بیعتِ اسلام کی ۔
عرباض فرماتے ہیں کہ میں رسول اللہ صلی اللہ علیہ وسلم کے درِاقدس سے سفر وحضر میں ہرجگہ سایہ کی طرح چمٹا رہتاتھا ۔
عرباض ان لوگوں میں ہیں ، جن کے بارے میں اللہ تعالیٰ نے یہ آیت کریمہ نازل کی ہے : ولاعلیٰ الذین إذا مااتوک لتحملہم قلت لا اجد ما احملکم علیہ تولواو أعینہم تفیض من الدمع حزنا ألاّ یجدوا ما ینفقون۔ اور نہ ان لوگوں پر کوئی گناہ اور الزام ہے جس وقت وہ آپ کے پاس اس واسطے آتے ہیں کہ آپ ان کو سواری دے دیں اور آپ انسے کہہ دیتے ہیں کہ میرے پاس تو کوئی چیز نہیں ، جس پر میں تم کو سوار کرسکوں تو وہ ناکام اس حال میں واپس چلے جاتے ہیں کہ ان کی آنکھوں سے آنسو رواں ہوتے ہیں ، اس غم میں کہ ان کو خرچ کرنے کو کچھ بھی میسر نہیں ۔
عرباض کا بیان ہے کہ ایک دن رسول اللہ صلی اللہ علیہ وسلم نے ہم لوگوں کو صبح کی نماز پڑھائی ، پھر ہم لوگوں کی جانب رخِ انور کرکے ایسی جامع اور بلیغ نصیحت فرمائی کہ آنکھیں اشکبار ہوگئیں اور دل لرزاٹھے ، کہاگیا: اے اللہ کے رسول ! ایسا لگتاہے کہ یہ الوداعی خطبہ ونصیحت ہے ۔ ایسے موقع پر آپ ہمیں کس چیز کا حکم دیتے ہیں ؟ ارشاد فرمایا:
أوصیکم بتقوی اللّٰہ والسمع والطاعۃ وإن عبداحبشیاً، فإنہ من یعش منکم بعدي فسیری اختلافاً کثیراً، فعلیکم بسنتي وسنۃ الخلفاء الراشدین المہدیین، تمسکوا بہا وعضواعلیہا بالنواجذ۔
ترجمہ: میں تم لوگوں کو اللہ تعالیٰ سے ڈرتے رہنے اور امیر کی اطاعت و فرماں برداری کرنے کی وصیت ونصیحت کرتا ہوں ، اگرچہ امیر حبشی غلام ہی ہو، میرے بعد تم میں جو بھی زندہ رہے گا وہ عنقریب بہت سے اختلافات کا سامنا کرے گا، تو اس وقت خاص طور سے میری سنت اور ہدایت یافتہ میرے خلفاء راشدین کی سنت کی اتباع کرنا اور ڈاڑھوں سے اس قدر مضبوطی سے پکڑ لینا کہ کہیں چھوٹ نہ جائے ۔
وإیاکم محدثات الأمور؛ فإن کل محدثۃ بدعۃ وکل بدعۃ ضلالۃ۔
ترجمہ: تم لوگ دین کے اندر نئی باتوں کے ایجاد کرنے سے بچنا، ہرنئی چیز بدعت ہے اور ہربدعت گمراہی ہے ۔
## حق گوئی وبے باکی
عرباض ’’ حمص‘‘میں سکونت پزیر ہو گئے تھے ۔ ایک روز دیکھا کہ امیر معاویہ نے مقداد کو مالِ غنیمت کا ایک گدھادیا ،تو آپ یہ دیکھ کر تاب نہ لاسکے اور بے باک ہو کر بول پڑے اے معاویہ! آپ کے لیے اس کا دینا جائز نہیں ہے اور اے مقداد! آپ کے لیے اس گدھے کا لینا درست نہیں ہے اور آپ کو اس گدھے کی وجہ سے جہنم میں دیکھ رہا ہوں ، فوراً اسی وقت مقداد نے اس گدھا کو مالِ غنیمت میں لوٹا دیا ۔
## وفات
آپ کا انتقال 75ھ میں ہوا ۔ 
## حوالہ جات

زمرہ:اصحاب صفہ
زمرہ:حمص کی وفیات
زمرہ:75ھ کی وفیات
زمرہ:مدینہ منورہ میں پیدا ہونے والی شخصیات
زمرہ:حمص کی شخصیات
ٹرنٹولا

**ٹرنٹولا**  ایک زہریلی بڑی مکڑی جس کے کانٹے سے ناچنے کا جنون پیدا ہو جاتا ہے ۔ یہ مکڑی کئی بر اعظموں میں پائی جاتی ہے۔

## حوالہ جات

## بیرونی روابط
* اس مکڑی کا نام بتائیں جو 30 سال تک زندہ رہ سکتی ہے؟ (معمومات عامہ کے سوالات)
*

زمرہ:کامنز زمرہ جس کا ربط ویکی ڈیٹا پر ہے
ریکوشئے (پہلوان)

**ریکوشئے** ایک امریکی پیشہ ورانہ کشتی کھیلنے والے پہلوان ہیں۔ اب ان کا تعلق ڈبلیو ڈبلیو ای سے ہے۔

## مزید دیکھیے
* ڈبلیو ڈبلیو ای
* گاما پہلوان
* مصطفیٰ علی
* پہلوانی
* رینڈی اورٹن (پہلوان)
* ٹرپل ایچ
* آندرے دیو قامت
* پاکستان میں ریسلنگ

## حوالہ جات

زمرہ:بقید حیات شخصیات
زمرہ:کینٹکی کے پیشہ ور پہلوان
زمرہ:پاڈوکاہ، کینٹکی کے کھلاڑی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:1988ء کی پیدائشیں
زمرہ:اکیسویں صدی کے پیشہ ور پہلوان
مالویئر

**مالویئر** یا **مصنع خبیث** ایک جامع اصطلاح ہے جو کسی بھی تخریبی سافٹ ویئر یا کوڈ کو کہا جاتا ہے جو سسٹم کو نقصان پہنچاتا ہے۔ اس کی مختلف ظاہر ہونے والی خصلتوں میں معاندانہ، مداخلت انداز، ارادی طور پر پریشان کن، کمپیوٹروں، کمپیوٹر سسٹم، نیٹ ورک، موبائل آلات کے لیے ضرر رساں، جس میں اکثر کسی آلے کی عمل آوری پر جزوی قابو پانا شامل ہے۔ انسانی فلو کی طرح یہ عام کار کردگی پر اثر انداز ہوتا ہے۔ میل ویئر کے منجملہ دیگر پہلوؤں کے یہ بھی ہے کہ یہ عام لوگوں سے غیر قانونی طور پیسہ بناتا ہے۔ حالانکہ عام طور سے میل ویئر کسی سسٹم کے ظاہری ڈھانچے کو نقصان نہیں پہنچا سکتا ہے، یہ عام لوگوں کا ڈیٹا چرا سکتا ہے، اسے اینکرپٹ کر سکتا ہے یا پھر ڈیٹا کو حذف کر سکتا ہے، کمپیوٹر کی کلیدی کار کردگی کو ہائی جیک یا اس میں تبدیلی لا سکتا ہے اور ہر کمپیوٹر حرکت پر کسی کے نہ چاہنے کے باوجود جاسوسی نگاہ رکھ سکتا ہے۔
مالویئر کی مختلف اقسام موجود ہیں جیسے کہ کمپیوٹر وائرس، کمپیوٹر وورم، ٹراجن ہارس، رینسم ویئر، اسپائی ویئر اور ایڈ ویئر وغیرہ۔

## منفی استعمالات
مالویئر کی اکثریت مجرمانہ اقدامات کے لیے ہوتی ہے اور اکثر ان کا استعمال بنک کی معلومات حاصل کرنے یا ای میل کی لاگ اِن معلومات حاصل کرنے یا پھر سوشل میڈیا اکاؤنٹس حاصل کرنے کے لیے ہوتا ہے۔ حکومتیں، قانون نافذ کرنے والے ادارے اور حتی ٰ کہ عام شہری مالویئر استعمال کر کے خفیہ کاری کرتے ہوئے نظام کو ناکام کرکے دیگر صارفین کی جاسوسی کرتے ہیں۔ مالویئر کیساتھ کوئی بھی مخالف آپ کے ویب کیمرا اور مائیکرو فون کی ریکارڈنگ کر سکتا ہے اور مختلف اینٹی وائرس پروگرامز کے لیے نوٹیفیکیشن ترتیبات کو ناکارہ کرتے ہیں ، کی اسٹروکس ریکارڈ کرتے ہیں، ای میلز اور دیگر دستاویزات کی نقل حاصل کر تے ہیں، پاس ورڈز چراتے ہیں اور اس کے علاوہ بھی بہت کچھ کرتے ہیں۔

## حوالہ جات


زمرہ:استحصالات شمارندہ سلامتی
زمرہ:کمپیوٹر پروگرامنگ
زمرہ:سیادی جرائم
زمرہ:سیکیورٹی کی خلاف ورزی
زمرہ:انٹرنیٹ سیکورٹی
زمرہ:کمپیوٹر وائرسز
زمرہ:سافٹ ویئر
زمرہ:انٹرنیٹ
ہندی پیڈیا

**ہندی پیڈیا** بھارت کی ایک معروف ویب گاہ ہے جو ہندی زبان میں معلوماتی مواد فراہم کرتی ہے تاکہ لوگ اسے سمجھیں اور اس کے اہم حصوں تک آسانی سے رسائی پا سکیں۔ ہندی ویکیپیڈیا کے بر عکس یہ عوام الناس سے تعاون کے لیے نہیں کھلی ہے۔ ویب گاہ کی اپنی ایک الگ ٹیم ہے جو بلاگ نگاری میں دلچسپی رکھتے ہیں اور سماج میں اپنی معلومات اور تجربے کو بانٹنا چاہتے ہیں۔ویب گاہ تکنیکی اور سماجی پہلوؤں، صحت اور خوبصورتی، کیریئر و ملازمت، طرز زندگی، محبت اور رشتوں، مذہبی اور تفریحی موضوعات وغیرہ معلومات فراہم کرتی ہے۔ 

## مزید دیکھیے
* ہندی ویکیپیڈیا
* اردو پیڈیا
* ویکیپیڈیا

## حوالہ جات

زمرہ:ہندی زبان کی ویب سائٹس
چپکو تحریک

**چپکو تحریک** ، جسے عرف عام **چپکو آندولن** کہا جاتا تھا، ایک جنگلات کے تحفظ کی تحریک تھی جو بھارت میں شروع ہوئی تھی۔ اس کا آغاز [1973ء]] میں اتراکھنڈ کے چمولی ضلع کے رینی گاؤں سے شروع ہوا۔ یہ تحریک آگے چل کئی مستقبل کی دیگر عالم گیر سطح کی تحریکوں کی داعی بنی۔ یہ بھارت میں عدم تشدد پر مبنی تحریکوں کے شروع کرنے کے لیے ایک نظیر بن گئی۔ اس تحریک کی کامیابی سے مراد لیا گیا ہے کہ دنیا عدم تشدد تحریکوں پر فوری طور غور کرنے لگی ہے۔ یہ ماحولیاتی گروہوں کے لیے بھی حوصلہ افزا تھی جنھیں یہ تحریک جنگلات کے کاٹنے کو روکنے میں اور مفاد حاصلہ کی کار فرمائی کو افشا کرنے میں معاون تھی۔ اس سے عوام کی طاقت کا بھی مظاہرہ ہوا تھا۔ ان سب کے علاوہ یہ موجودہ شہری سماج ہلچل پیدا کرنے میں مدد گار ہوئی، جو قبائلی اور دبے کچلے لوگوں کے مسائل پر غور کرنے لگے۔ چپکو آندولن ایک تحریک ہے جس میں ستیاگرہ کے طریقوں کو بروئے کار لایا گیا۔ اس میں اتراکھنڈ کے مرد اور خواتین نے کلیدی کردار ادا کیا، جن میں گورا دیوی، سُدیشا دیوی، بچنی دیوی اور چنڈی پرساد بھٹ شامل تھے۔

جدید دور میں ماحولیاتی اشتراکیت کی پکار کے آگے یہ ماحولیاتی نسوانیت کی تحریک کے طور پر دیکھی جا رہی ہے۔ حالانکہ اس تحریک کے کئی مرد قائدین بھی تھے، تاہم عورتیں نہ صرف اس کی ریڑھ کی ہدی رہیں ہیں بلکہ اس کی روح رواں تھیں کیوں کہ یہی لوگ جنگلوں کے کاٹنے سے سب سے زیادہ متاثر ہوئیں تھیں۔  اسی کے اثرات کے طور پر آگ کی لکڑی، چارہ، پینے کا پانی اور آبرسانی بری طرح سے متاثر ہوئے تھے۔ گذشتہ کچھ سالوں میں وہ بنیادی شراکت دار بن چکی تھیں اور جنگلات کی باز ماموری میں کلیدی کردار کی حامل رہیں، جو اس تحریک کی اپج تھی۔ 
1987ء میں چپکو تحریک کو اصح روز گار انعام (Right Livelihood Award) عطا کیا گیا۔ 

چپکو طرز کی تحریک کی تاریخ 1730ء تک پہنچتی ہے جب راجستھان کے کارتیکیئی کمبوج گاؤں میں پرسنا کمار اور 363 بشنوئی کھیجری درختوں کو بچانے کے لیے اپنی زندگی کی قربانی دی تھی۔

چپکو تحریک کا نعرہ

کیا ہے جنگل کے اپکار، مٹی، پانی اور بیار۔

     مٹی، پانی اور بیار، زندہ رہنے کے ادھار۔

## تازہ مثال
بھارت کی راجدھانی دہلی کی از سر نو تعمیر کے نام پر مرکز کی مودی حکومت نے 2018ء میں 16500 درختوں کو کاٹنے کی منظوری دے دی تھی جس کے بعد نہ صرف ماحولیات سے محبت رکھنے والے لوگ بلکہ عوام میں بھی زبردست ناراضی دیکھی گئی۔ اپنی ناراضی کا اظہار کرنے کے مقصد سے 24 جون کو دہلی کے سروجنی نگر علاقے میں لوگوں کا جم غفیر ہاتھ میں تختی لے کر درخت کاٹے جانے کے فیصلے کی مخالفت کی۔ لوگوں نے تختیوں کے ساتھ ساتھ درختوں سے چپک کر 'چِپکو تحریک' بھی چلائی۔ قابل ذکر ہے کہ ایک دن پہلے یعنی 23 جون کو بھی لوگوں نے مرکزی حکومت کے ذریعہ ہزاروں کی تعداد میں درخت کاٹنے کے فیصلے کے خلاف درختوں سے چپک کر مظاہرہ کیا تھا۔

## حوالہ جات

زمرہ:1974ء میں بھارت
زمرہ:بھارت کی معاشرتی تاریخ
زمرہ:بھارت میں تحفظ
زمرہ:بھارت میں جنگل بانی
زمرہ:بھارت میں خواتین
زمرہ:بھارت میں سماجی تحریکیں
زمرہ:بھارت میں شعور ماحولیات
زمرہ:درخت
زمرہ:ماحولیاتی تحاریک
زمرہ:ضلع چمولی
زمرہ:تاریخ اتراکھنڈ (1947ء–تاحال)
زمرہ:ویکی ڈیٹا سے مطابقت رکھنے والی مختصر تفصیل
زمرہ:ماحولیاتی نسائیت
زمرہ:1973ء کی تاسیسات
زمرہ:اتراکھنڈ میں قائم تنظیمیں
رپورٹ کارڈ

تصغیر|ایک طالب علم کا رپورٹ کارڈ جو بکسے اور درسی کتابوں کے اوپر رکھا ہوا ہے۔
**رپورٹ کارڈ**  ایک کاغذی دستاویز ہے جو کسی تعلیمی ادارے کی جانب سے طالب علم کسی تعلیمی سال میں منعقدہ امتحانات کے بعد دیا جاتا ہے۔ ایک عام رپورٹ کارڈ میں مضامین کے نام اور ہر مضمون میں طالب علم کے حاصل کردہ نشانات یا گریڈ دیے جاتے ہیں۔ طالب علم کی کارکردگی، اس کی حاضری اور تعلیم کے تیئیں اس کے جذبے پر تبصرے بھی کیے جاتے ہیں۔ یہ رپورٹ کارڈ عمومًا والدین یا طلبہ کے سرپرستوں کو بلا کر دست بدست دیے جاتے ہیں۔ تعلیمی پیشرفت اور اس میدان میں تساہل ، تغافل نیز در کار تصحیحی کار روائی پر گفتگو کی جاتی ہے۔

رپورٹ کارڈ کا استعمال کئی بار کسی با اختیار شخصیت کی مقررہ میعاد میں کار کردگی، کامیابیوں اور ناکامیوں کے لیے بھی کیا جاتا ہے۔ اسی ضمن میں کسی بر سر اقتدار حکومت کی کارروائیوں اور ان کی اثر انگیزی کے پیش نظر پالیسیوں اور کام کے جائزے کو بھی رپورٹ کارڈ سے تشبیہ دی جاتی ہے اور مجازًا اسے بھی رپورٹ کارڈ کہا جاتا ہے۔

## حوالہ جات

زمرہ:درسی اصطلاحات
زمرہ:کامنز زمرہ جس کا ربط ویکی ڈیٹا پر ہے
زمرہ:طالب علم کی تشخیص اور تعیین
خیال امروہی

نامور شاعر، نقاد ،محقق، مترجم اور ماہرتعلیم
## ابتدائی حالات
ڈاکٹرخیال امروہوی کا اصل نام سید علی مہدی نقی تھا۔ آپ 10 دسمبر 1930ء کو حیدرآباد، دکن کے علاقے بیڑ میں پیدا ہوئے۔ آپ نے علوم السنہ شرقیہ کا امتحان پاس کرنے کے بعد 1943ء میں میڑک کیا، 1944ء میں اردو فاضل، 1945ء میں ایف اے ، 1947ء میں بی اے کاامتحان پاس کیا جبکہ 1949ء میں ایم اے فارسی کی ڈگری حاصل کی۔قیام پاکستان کے بعد آپ نے کراچی اور حیدرآباد میں قیام کیا اور پھر لاہور منتقل ہو گئے۔1964ء میں شعبہ تعلیم سے وابستہ ہو گئے اور شکرگڑھ اور ملتان میں تعینات رہے۔ بعد ازاں لیہ چلے گئے۔ 1969ء میں اعلی تعلیم کے حصول کے دوران ایران کی انقلابی شخصیت پر مقالہ بعنوان ’’مزدک‘‘ تحریرکیا اور تہران یونیورسٹی سے ڈاکٹریٹ کی ڈگری حاصل کی

## عملی زندگی
آپ نے 40 سال لیہ میں قیام کے دوران ارود شاعری کو فروغ دیا۔

## تصانیف
ڈاکٹر خیال امروہوی کی مختلف موضوعات پر 25 کتابیں شائع ہوئیں جس میں شاعری کے پانچ مجموعے بھی شامل ہیں۔ ان کی مشہور کتابوں میں "نئے افق نئی کرنیں"، "قوانین سحر " اور "مقتل جان" قابل ذکر ہیں۔ اس کے علاؤہ ان کا کلیات بھی " کلیات خیال امروہوی" کے نام سے حال میں ہی میں منظر عام پر آیا جو ان کے ہونہار تلمیذ جسارت خیالی نے مرتب کیا۔

## وفات
14 مئی 2009ء کو لیہ میں انتقال کر گئے۔

زمرہ:1930ء کی پیدائشیں
زمرہ:2009ء کی وفیات
زمرہ:پاکستانی شعرا
زمرہ:پاکستانی مصنفین
زمرہ:جامعہ تہران کے فضلا
زمرہ:حیدرآبادی نژاد پاکستانی شخصیات
زمرہ:ایران میں پاکستانی تارکین وطن
زمرہ:امروہہ کی شخصیات
زمرہ:مہاجر شخصیات
رسالہ

[تصغیر|[ادارہ ادبیات اردو، حیدرآباد، تلنگانہ کی جانب سے شائع ہونے والے رسالے سب رس کے ایک شمارے کا سرورق]]
**رسالہ** ، جس کی جمع **رسائل** ہے، ان مطبوعات کا نام ہے جو وقفے وقفے سے بار بار چھپتے ہیں۔ ایسی مطبوعات عام طور سے ہر زبان میں چھپتی ہیں۔ یہ مطبوعات عمومی اور حالات حاضرہ پر مرکوز ہو سکتی ہیں یا پھر خاص حلقے کے لوگوں پر مرکوز ہو کر چھپ سکتی ہیں، جیسے کہ خواتین کے رسائل، جو خواتین کے حالات اور مسائل پر مبنی ہوتے ہیں، بچوں کے رسائل عمومًا بچوں کی رہنمائی، انھیں معلومات فراہمی اور اخلاق سازی پر مرکوز ہوتے ہیں۔ اسی طرح سے مذہبی رسائل کسی مذہبی عقائد، امور زندگی میں مذہب کی رہنمائی اور مقدس کتابوں کے دروس پر مبنی ہوتے ہیں۔

کچھ رسائل خاص صنعت سے بھی تعلق رکھتے ہیں۔ مثلًا برطانیہ سے ایک رسالہ آٹو کار جاری ہوتا ہے وہاں کی کار صنعت کا جائزہ لیتا ہے۔ اسی سے لائسنس حاصل کر کے بھارت آٹو کار انڈیا ہے جو بھارت میں یہی کام کرتا ہے اور یہاں کی کار صنعت کا جائزہ لیتا ہے۔  اسی طرح تیمار داری کے شعبے سے متعلق ایک رسالہ مشہور ہے، جس کا نام جان ہاپکنس نرسنگ میگزین ہے۔

کچھ ادارے بھی اپنے رسائل نکالتے ہیں۔ مثلًا بھارت کے نوئیڈا علاقے میں موجود سینٹ جوزف اسکول ایک رسالہ نکالتا ہے جس کا عنوان ریڈیئنس ہے۔  اسی طرح ادارہ جات کے بھی اپنے رسالے ہوا کرتے ہیں۔ بھارت میں ہندو قومیت کی علمبردار تنظیم آر ایس ایس کا رسالہ آرگنائزر ہے، جسے ان کا ترجمان بھی سمجھا جاتا ہے۔

## میعاد
رسالوں کی میعاد اپنے ناشر یا رسالے کے پیچھے کے ادارے کی پالیسی پر منحصر ہوتی ہے۔ کچھ رسالے ہفتہ وار ہوتے ہیں۔ کچھ پندرہ روزہ، ماہانہ، دو ماہی، سہ ماہی، شش ماہی (سال میں دو بار) اور سالانہ ہوتے ہیں۔ کبھی ناشر حضرات اور اشاعتی گھرانے یاد گار رسالوں کے نمبر شائع کرتے ہیں، جن کی ضخامت عام رسالوں سے کافی مختلف ہوتی ہے۔ نیز اداروں کی پالیسی اور حسب ضرورت رسالوں کی ضخامت میں اضافہ یا اس میں کمی کی جا سکتی ہے۔

## حوالہ جات

زمرہ:اشاعت
زمرہ:میعادی جرائد
زمرہ:اخبارات بلحاظ دورانیہ اشاعت
زمرہ:صحافت
زمرہ:جرائد
زمرہ:ابلاغ عامہ
ڈبلیو ڈبلیو ای را

**ڈبلیو ڈبلیو ای را** (**منڈے نائٹ را** اور صرف **را** بھی کہلاتا ہے) امریکہ میں نشر ہونے والا ایک ٹیلی ویژن پروگرام ہے۔ یہ پیشہ ورانہ کشتی سے متعلق ایک تفریحی پروگرام ہے۔ یہ پہلی مرتبہ 11 جنوری، 1993ء کو نشر ہوا اور اسے فرائیڈے نائٹ اسمیک ڈاؤن کے ساتھ، ڈبلیو ڈبلیو ای کے دو فلیگ شپ پروگراموں میں سے ایک سمجھا جاتا ہے۔
## تاریخ

ڈبلیو ڈبلیو ایف کے *منڈے نائٹ را* کے طور پر شروع ہونے والا یہ پروگرام پہلی بار 11 جنوری 1993 کو یو ایس اے نیٹ ورک پر *[[WWF پرائم ٹائم ریسلنگ|پرائم ٹائم ریسلنگ]]* کے متبادل کے طور پر نشر ہوا، جو آٹھ سال تک نیٹ ورک پر نشر ہوتا رہا۔ اصل *را* کی لمبائی ساٹھ منٹ تھی اور اس نے ٹیلی ویژن پر نشر ہونے والی پیشہ ورانہ ریسلنگ میں نئی ​​بنیاد ڈالی۔ روایتی طور پر، ریسلنگ شوز کو چھوٹے سامعین کے ساتھ یا بڑے میدان کے شوز کے ساتھ ساؤنڈ اسٹیج پر پہلے سے ٹیپ کیا جاتا تھا۔
*را* کا آغاز مین ہٹن سینٹر میں گرینڈ بال روم سے ہوا، جو ایک چھوٹا نیویارک شہر تھیٹر ہے اور ہر ہفتے براہ راست نشر ہوتا ہے۔ ایک مباشرت مقام اور لائیو ایکشن کا امتزاج ایک کامیاب بہتری ثابت ہوا۔ تاہم، ہفتہ وار لائیو شیڈول ڈبلیو ڈبلیو ایف پر مالی نقصان ثابت ہوا۔ 1993 کے موسم بہار سے 1997 کے موسم بہار تک، *را* لائیو ایپی سوڈ نشر ہونے کے بعد کئی ہفتوں کے اقساط کو ٹیپ کرے گا۔
1997 میں، ڈبلیو ڈبلیو ایف نے رِنگ کی رسیوں کا رَنگ تبدیل کر کے سرخ کر دیا اور ڈبلیو سی ڈبلیو کے ساتھ اپنی دشمنی کے حوالے سے Raw Is War کو رِنگ کے اطراف پرنٹ کرنا شروع کر دیا۔ سٹیج کو 70 فٹ اونچی بڑی اسکرین والی ویڈیو وال کی خصوصیت کے لیے اپ ڈیٹ کیا گیا جسے "جمبوٹرون" کہا جاتا ہے، جس میں ایک پروجیکشن اسکرین کے ساتھ ساتھ دھات کے کئی اسٹیج ٹرسس اور ایک ویڈیو پروجیکٹر ہوتے ہیں۔

## را کے لوگو

File:WWF Raw (1993-1997) Logo.svg|پہلا *را* لوگو نیو جنریشن ایرا میں 11 جنوری 1993 سے 3 مارچ 1997 تک استعمال ہوا۔
File:WWF Raw is War logo.svg|را اِز وار لوگو 10 مارچ 1997 سے یکم اکتوبر 2001 تک استعمال کیا گیا۔
File:WWE Raw (Ruthless Aggression) Logo.png|را لوگو 1 اپریل 2002 سے 2 اکتوبر 2006 تک استعمال ہوا۔
File:WWE-Raw-2014-720p-new-logo.jpg|2014  کا را لوگو
File:WWE RAW Logo 2018.svg|2018 سے 2019 کا را لوگو
File:WWE Raw Logo 2019.svg|2019 سے 2025 کا را لوگو


## مزید دیکھیے
* ڈبلیو ڈبلیو ای
* گاما پہلوان
* مصطفیٰ علی
* پہلوانی
* رینڈی اورٹن (پہلوان)
* ٹرپل ایچ
* آندرے دیو قامت
* پاکستان میں ریسلنگ

## حوالہ جات

زمرہ:2010 کی دہائی کے امریکی ٹیلی ویژن سلسلے
زمرہ:انگریزی ٹیلی ویژن پروگرام
زمرہ:کامنز زمرہ جس کا ربط ویکی ڈیٹا پر ہے
زمرہ:1993ء میں شروع ہونے والی امریکی ٹیلی ویژن سیریز
زمرہ:2020ء کی دہائی کی امریکی ٹیلی ویژن سیریز
زمرہ:2000ء کی دہائی کی امریکی ٹیلی ویژن سیریز
زمرہ:امریکی ٹیلی ویژن پروگرام
زمرہ:1990ء کی دہائی کی امریکی ٹیلی ویژن سیریز
زمرہ:ہسپانوی زبان کے ٹیلی ویژن پروگرام
زمرہ:فرانسی زبان میں ٹیلی ویژن پروگرام
زمرہ:ڈبلیو ڈبلیو ای
زمرہ:امریکی ٹیلی ویژن سیریز
رودادی جھکاؤ

**رودادی جھکاؤ**، **رپورٹ نگاری کا جھکاؤ**، **رپورٹ گوئی کا جھکاؤ**، **اطلاعی جھکاؤ**  سے مراد "چُن چُن کر معلومات افشا کرنا یا اسے دبانا " جو ماخذ سے کیا جائے۔ مثلًا سابقہ طبی تاریخ، دھوئیں بازی یا جنسی تجارب۔ مصنوعی ذہانت کی تحقیق میں رودادی جھکاؤ لوگوں کے اس رجحان کو کہا جاتا ہے جو سر دست موجود معلومات کی روداد حقیقت سے کم بیان کرنے پر مرکوز ہے۔
 

شواہد پر مبنی تحقیق میں اس اصطلاح کو ان مصنفین کے لیے استعمال کیا جاتا ہے جو غیر متوقع یا غیر مطلوبہ تجرباتی نتائج کو کم سے کم بیان کرتے ہیں، متصلًا نتائج کو نمونے یا پیمائش کی غلطی پر محمول کرتے ہیں۔ اس کے بر عکس یہ لوگ مطلوبہ یا متوقع نتائج پر زیادہ بھروسا کرتے ہیں حالانکہ یہ غلطی کے انھی مآخذ سے دستیاب ہوئے ہیں۔ اس سیاق و سباق میں رودادی جھکاؤ بالآخر حسبہ پر نتیجہ کر سکتا ہے جب متعدد تحقیق کار وہی نتیجوں کو کھوج نکالتے ہیں اور پھر خارج کر دیتے ہیں۔ پھر آگے کے تجربہ کنندے اپنے خود کے رودادی جھکاؤ کو سابقہ تجربہ کنندوں کے مطلع مختلف نتائج سے صحیح ٹھہراتے ہیں۔ اس طرح رودادی جھکاؤ کا ہر واقعہ مستقبل میں اسی طرح کے واقعات کو اور قرین قیاس بناتا ہے۔ 

## حوالہ جات

زمرہ:اسلوب تحقیق
زمرہ:تعلیمی اشاعت
زمرہ:طرفداری
زمرہ:وبائیات
زمرہ:حیاتی اخلاقیات
لڑکیوں پر مطالعہ

**لڑکیوں پر مطالعات**  ایک بین شعبہ جاتی تدریسی زمرۂ مطالعہ ہے جو کڑکی ہونے اور لڑکیوں کی ثقافت پر مبنی ہے جو اس وکالت اور راست تناظر و افکار کو یکجا کرتے ہے جو لڑکیوں سے ہی ماخوذ ہیں۔  یہ شعبہ سرکاری طور پر 1990ء میں رو نما ہوا اور یہ عرصے سے مطالعۂ نسواں کی ایک ذیلی شاخ کے طور سمجھا گیا تھا۔ لڑکیوں پر مطالعات کے ماہرین ان سماجی اور ثقافتی پہلوؤں کا جائزہ لیتے ہیں جو لڑکیوں کی عمر سے تعلق رکھتے ہیں اور بلوغ پر مرکوزیت سے کنارہ اختیار کرتے ہیں۔ لڑکیوں پر مطالعات کے میدان کام کرنے والوں نے اسے بنیادی طور پر اس کے عمرانیات، نفسیات، تعلیم، تاریخ، ادبی مطالعات، ذرائع ابلاغ کے مطالعات اور مواصلات کے مطالعات، سے اس کے روابط کا مطالعہ کیے ہیں۔  لڑکیوں پر مطالعات راست طور پر لڑکیوں کے ساتھ کام کرنے کی جستجو ہے تا کہ ان زندگیوں کا جائزہ لیا جا سکے اور وسیع تر ان سماجی طاقتوں کا مطالعہ کیا جا سکے جو ان پر اثر انداز ہو رہے ہیں۔ لڑکیوں پر مطالعات کے ماہرین اس شعبے کے مطالعہ نسواں، لڑکپن اور مردانہ مطالعات کے باہمی تعلقات کا بھی جائزہ لے رہے ہیں۔

## سیاہ فام لڑکیوں پر مطالعات
دوران مطالعہ یہ بات واضح ہوئی کہ سیاہ فام لڑکیوں کی طرز زندگی، ان کی معاشی کیفیات، خاندان کے حالات وغیرہ عمومًا سفید فام لڑکیوں سے مختلف ہیں۔ اس وجہ ایک ذیلی شاخ ابھر کر سامنے آئی جسے سیاہ فام لڑکیوں پر مطالعات کہلائی جاتی ہے۔

## مزید دیکھیے
* بیس سال سے کم عمر میں حمل
* مطالعہ نسواں

## حوالہ جات

زمرہ:صنفی مطالعات
زمرہ:نسائی نظریات
زمرہ:ویکی ڈیٹا سے مطابقت رکھنے والی مختصر تفصیل
مطالعہ نسواں

**مطالعہ نسواں**  ایک تعلیمی شعبہ ہے جو نسوانیت پسندی اور بین شعبہ جاتی طریقوں کے ذریعے خواتین کی زندگیوں اور ان کے تجربوں کو مطالعے کا مرکز بناتا ہے۔ اس کے ساتھ ساتھ جنس کے سماجی اور ثقافتی تانے بانے کا جائزہ لیا جاتا ہے: آرام و آسائش کی دستیابی اور اس سے محرومی؛ طاقت اور جنس کی دیگر پہچانوں اور سماجی علاقہ جات جیسے کہ نسل، جنسی رجحان، سماجی طبقہ اور جسمانی معذوری۔

مطالعہ نسواں میں جو مقبول نظریات کام کرتے ہیں ان میں نسوانیت کا نظریہ، موقف کا نظریہ، انقطاعیت، ہمہ ثقافتیت، ما ورائے قوم نسوانیت، سماجی انصاف، اثر اندازی کے مطالعات، وکالت، حیاتی سیاست، مادیت اور تجسیم ہیں۔ تحقیقی کوششوں اور طریقہ کار جو مطالعہ نسواں سے جڑے ہیں، ان میں نسل شناسی، خود نسل شناسی، مرکوز گروہ، سروے، برادری پر مبنی تحقیق، کلام کا تجزیہ اور ان طریقۂ کار کا مطالعہ جو تنقیدی نظریہ، ما بعد ساختیت اور ہم جنس نظریہ سے جڑے ہیں۔ زمینی تحقیق اور تنقیدی جائزے جنس، نسل، طبقہ، جنسیت اور دیگر سماجی نابرابری کی نوعیتوں پر مرکوز ہوتی ہیں۔

مطالعہ نسواں کافی قریب سے جنسی مطالعہ، نسوانیت، جنسیت، وغیرہ کے مطالعوں سے جڑا ہے۔ یہ اور بڑھ کر ثقافتی مطالعہ، نسلی مطالعہ اور افریقی امریکی مطالعہ سے وسیع انداز میں جڑا ہے۔ مطالعہ نسواں کا نصاب ریاستہائے متحدہ کے 700 ادارہ جات پڑھایا جاتا ہے  اور عالمی سطح پر 40 سے زیادہ ملکوں میں پڑھایا جاتا ہے۔

## مزید دیکھیے
* لڑکیوں پر مطالعہ

## حوالہ جات

زمرہ:تاریخ خواتین
زمرہ:مابعد جدیدیت
زمرہ:خواتین اور تعلیم
زمرہ:صنفی مطالعات
زمرہ:ویکی ڈیٹا سے مختلف مختصر وضاحت
زمرہ:نسائی نظریات
زمرہ:متعدد الاختصاصات
زمرہ:جنس اور معاشرہ
زمرہ:سماجی نفسیات
زمرہ:درسی علوم
عبداللہ بن حبشی

**عبد اللہ بن حُبشی خَثعمی** صحابی رسول اور اصحاب صفہ میں شمار ہوتے ہیں۔ 
نام عبد اللہ ، کنیت ابو قبیلہ، والدکانام حُبشی ، قبیلہ’’ بنو خثعم‘‘ سے تعلق رکھتے ہیں ۔ ان کے دوشاگرد: عبید بن عمیر اور سعید بن محمد بن جبیر بن مطعم ہیں ۔ 
علامہ ابو سعید بن الأعرابی اور حافظ ابونعیم اصبہانی نے عبد اللہ بن حُبشی کوصفہ کے طالب علموں میں شمارکیا ہے ۔
علامہ ابن حجر عسقلانی فرماتے ہیں : ان کی صرف ایک ہی حدیث شریف کی سند قوی اور مضبوط ہے ، جس کی  امام ابوداؤد اور امام نسائی نے اپنی سنن اور امام احمد بن حنبل نے اپنی مسند میں تخریج کی ہے ۔ وہ حدیث پاک یہ ہے :
رسول اللہ صلی اللہ علیہ وسلم سے سوال کیا گیا کون ساعمل بہتر ہے ؟
ارشاد فرمایا: ’’ایمان لاشک فیہ، وجہاد لاغلول فیہ، وحج مبرور‘‘ایسا ایمان جس میں کسی قسم کا شک وتردد نہ ہو، ایسا جہاد جس میں کسی قسم کی خیانت نہ ہو اور حج مقبول ۔ یہ مکۃ المکرمۃ میں سکونت پزیر ہو گئے تھے ۔ یہی وجہ ہے کہ امام ابن حبان نے ان کے بارے میں کہاہے ۔ ’’عدادہ فی أہل مکۃ‘‘ کہ ان کا شمار اہلِ مکہ میں ہوتاہے ۔
## حوالہ جات

زمرہ:اصحاب صفہ
عبد اللہ بن حوالہ ازدی

**عبد اللہ بن حوالہ اَزدی** صحابی رسول اور اصحاب صفہ میں شمار ہوتے ہیں۔
عبد اللہ نام، ابو محمد کنیت، والدکانام حوالہ، قبیلۂ ’’أزد‘‘ سے تعلق رکھتے ہیں ۔
امام ابوعیسیٰ ترمذی اور علامہ ابونعیم اصبہانی نے عبد اللہ بن حوالہ کو اصحابِ صفہ میں شمارکیا ہے ۔
عبد اللہ بن حوالہ فرماتے ہیں : ایک مرتبہ رسول اللہ صلی اللہ علیہ وسلم نے ہم لوگوں کو مالِ غنیمت حاصل کرنے کے لیے پیادہ پا روانہ کیا، ہم خالی ہاتھ لوٹ آئے اور جنگ میں کچھ بھی ہاتھ نہیں آیا رسول اللہ صلی اللہ علیہ وسلم نے ہم لوگوں میں جہد ومشقت اور تھکاوٹ کے آثار نمایاں محسوس کیے ، تو کھڑے ہوئے اور فرمایا: اے اللہ! تو ان لوگوں کو میرے سپردمت کر ورنہ میں انھیں کمزور وناتواں بنادوں گا۔ نہ انھیں ان کی ذات پرچھوڑ، ورنہ عاجز وبے بس ہوجائیں گے اور نہ انھیں لوگوں کے حوالہ کر اور نہ ان کا محتاج بنا، ورنہ لوگ ان پر ترجیحی معاملہ کریں گے ، اپنی ذات کو ہرمعاملہ میں مقدم رکھیں گے اور انھیں کچھ نہیں دیں گے ، پھر پیغمبر علیہ الصلاۃ والسلام نے اپنا دستِ شفقت میرے سرپررکھتے ہوئے فرمایا: اے حوالہ کے فرزند! جب تم خلافت کے مسئلہ کو خوب ابھرتا ہوا دیکھنا توسرزمینِ شام کی راہ لینا اور وہیں مقیم ہوجانا، کیونکہ اس وقت زلزلے ، بڑے بڑے فتنے کے ظہور کا وقت بہت قریب ہوگا اور قیامت اس وقت اتنی قریب ہوگی، جتنا میراہاتھ تمھارے سرسے قریب ہے ۔
’’مسند احمد‘‘ میں اتنا اضافہ ہے کہ آپ صلی اللہ علیہ وسلم نے اس موقع پرغریب مسلمانوں کو یہ خوشخبری سنائی کہ خداکی قسم! ایک وقت ایسا آئے گا کہ تم لوگ سرزمینِ ’’فارس‘‘ سرزمینِ ’’روم‘‘ اور سرزمینِ ’’شام‘‘ فتح کرلوگے ، تم میں سے ہرایک کے حصہ میں بہت سے اونٹ اور بہت سی بکریاں آئیں گی اور ایک ایک شخص کو سوسودینار دیے جائیں گے پھر بھی وہ اسے کم ترسمجھے گا اور ناراض ہوگا ۔
اس روایت سے ابن حوالہ کی غربت ومسکنت ظاہر ہوتی ہے اور صفہ کے طالب علموں کی خاص پہچان یہی ہے کہ یہ حضرات صحابۂ کرام میں ضعفاء اور غرباء ہوتے تھے ۔
ابن حوالہ کو پیغمبر اسلام صلی اللہ علیہ وسلم سے بے پناہ محبت تھی ، اپنی اس محبت کا اظہار بڑے نرالے اور اچھوتے انداز میں کرتے ہوئے فرماتے ہیں : ایک دن میں رسول اللہ صلی اللہ علیہ وسلم کے پاس گیا اور یہ خواہش ظاہر کی کہ اے اللہ کے رسول! معلوم نہیں ، کب آپ ہمارے درمیان میں سے تشریف لے جائیں ، جس کی بناپر مجھے یہاں - مدینہ منورہ میں - رہنا دوبھر معلوم ہو۔ آپ مجھے کسی ایسے شہر کا پتہ بتائیے جہاں میں آپ کے وصال کے بعد سکونت اختیار کرلوں ۔
رسول اللہ صلی اللہ علیہ وسلم نے فرمایا: ’’شام‘‘ چلے جانا، یہ سن کر میں خاموش رہا، آپ صلی اللہ علیہ وسلم نے میرے چہرہ سے بھانپ لیاکہ مجھے سرزمینِ’’ شام ‘‘ناپسند ہے ، تو فرمایا:
’’شام‘‘ کی حقیقت جانتے بھی ہوکہ’’ شام‘‘ کیا چیزہے ؟ اللہ تعالیٰ ’’شام‘‘ سے مخاطب ہوکر فرماتاہے ’’یاشام أنت صفوتي من بلادي أدخل فیک خیرتي من عبادي‘‘ اے شام! تو میرے تمام ملکوں اور تمام سرزمینوں میں منتخب اور پسند یدہ سرزمین ہے ۔ میں تمھارے اندر اپنے منتخب اور چیدہ بندوں کو ہی داخل کرتاہوں ۔ 
یہ فضیلت سن کر اپنے محبوب نبی اقدس صلی اللہ علیہ وسلم کے وصال کے بعدشام چلے گئے اور اہلِ شام نے ان سے کافی علم حاصل کیا اور ان سے احادیثِ رسول صلی اللہ علیہ وسلم سنیں مثلاً: ابوسعید خولانی، جبیربن نفیر، مرثدبن وداعۃ وغیرہ۔
کچھ دنوں کے لیے ’’مصر‘‘ بھی تشریف لے گئے ، اہلِ مصر نے بھی کافی فیض اٹھایا، جن میں ربیعہ بن لقیط نجیبی وغیرہ ہیں ۔
پھرشام واپس آگئے اور اس مقدس سرزمین میں بعمرِ 72؍ سال امیر معاویہ کے عہدِ خلافت 58ھ میں وفات پائی۔ یہی علامہ واقدی ، ابنِ حبان وغیرہ کی رائے ہے ، البتہ علامہ ابنِ عبد البر اور ابنِ یونس نے تاریخِ وفات 80ھ ذکر کی ہے ۔
## حوالہ جات

زمرہ:اصحاب صفہ
پیرانہ سالی

تصغیر|معمر خواتین ایک عشائیے کی میز پر دیکھی جا سکتی ہیں
**پیرانہ سالی** یا **بڑھاپا** سے مراد ایسی عمریں ہوتی ہیں جو انسانی متوقع زندگی کی عمر کے قریب یا اس سے متجاوز ہوتی ہیں۔ یہ تقریبًا انسانی دور حیات کا اختتامی پڑاؤ ہے۔ اسی اصطلاح کا اظہار کئی اور طریقوں سے کیا جاتا ہے، جس میں **بوڑھے لوگ**، **معمرین**، **سینیر شہری**، **بڑی عمر کے لوگ** اور **بزرگ** شامل ہیں۔

## خصوصیات
بزرگ لوگ عام طور سے اس عمر میں کڑی محنت نہیں کر پاتے ہیں۔ انھیں معاشی اور مادی استحکام ان کی اولاد کی کمائی سے ہوتا ہے۔ کچھ اصحاب کو اپنی جوانی کے دنوں کی ملازمت سے بھی وظیفہ ملتا ہے۔ کچھ ملکوں میں معمر افراد کو سرکاریں وظیفہ دیتی ہیں۔ معمروں کے لیے کئی سہولتیں ہوا کرتی ہیں۔ بھارت میں عوامی حمل و نقل کی گاڑیوں میں ان کے لیے سیٹیں ہوتی ہیں۔ اسی طرح بھارت میں بنک میں معمر افراد کے لیے شرح سود زیادہ دیا جاتا ہے۔ بنگلہ دیش جیسے ملکوں میں قطاروں اور کئی جگہوں پر معمر افراد کو اولیت دی جاتی ہے۔

بڑی عمر کو پہنچنے والے لوگ اکثر بیماریوں سے گھرے رہتے ہیں۔ یہ بیماریاں تا ختم زندگی یوں ہی چلتی رہتی ہیں۔ اس لیے ان افراد کو ڈاکٹری علاج، اسپتالی سہولت اور دواؤں کی سخت ضرورت رہتی ہے۔

### خواتین پر اثر
لندن کی ایک تحقیق کے مطابق نوجوان خواتین میں مجموعی طور پر ذہنی مسائل کی شرح 21 فیصد پائی گئی جبکہ اس کے برعکس مردوں میں یہ شرح 16 فیصد تھی۔ماہرین کا کہنا ہے کہ اس کی ایک بڑی وجہ خواتین پر ذمہ داریوں کا زیادہ بوجھ ہے۔ گھر کی دیکھ بھال اور خصوصاً بچوں کی ذمہ داری ان کے لیے ذہنی پریشانی کا سبب بنتی ہے۔ بڑی عمر میں وہ بچوں کی دیکھ بھال سے فارغ ہو چکی ہوتی ہیں اور دیگر خاندانی ذمہ داریاں بھی کم رہ جاتی ہیں تو ان کی ذہنی صحت میں بہتری آنا شروع ہوجاتی ہے۔ ذہنی مسائل کا سب سے زیادہ شکار کم عمر خواتین پائی گئیں۔ ان کی اوسط عمر 16 سے 24 سال کے درمیان تھی اور ان میں سے تقریباً 28 فیصد ذہنی مسائل کا سامنا کررہی تھیں۔ 25 سے 34 سال کی خواتین میں ذہنی مسائل سے دوچار خواتین کی تعداد 18 فیصد تھی۔ خواتین میں بڑھاپے میں ذہنی مسائل کی شرح سب سے کم پائی گئی جو 14 فیصد تھی۔

## مزید دیکھیے
* دار المعمرین
* ودھواشرم
* جواں سالی
* بچپن

## حوالہ جات

زمرہ:امراض
زمرہ:حیاتیات
زمرہ:ضعیفیات
زمرہ:عمررسیدگی
زمرہ:معذوری
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زائد نشست گیری

تصغیر|زائد نشست گیری کے خلاف مہم میں تیار کی گئی ایک تصویر
**زائد نشست گیری**  عام طور سے آدمیوں کی اس عادت کو کہا جاتا ہے جس کے تحت وہ لوگ عوامی حمل و نقل میں پاؤ اس طرح پھیلا کر بیٹھتے ہیں کہ اس سے ایک سے زیادہ نشست پر ان کا قبضہ ہو جاتا ہے۔ اس طرح سے بیٹھنا اور اس کے لیے انگریزی کا وضعی لفظ مین اسپریڈنگ انٹرنیٹ پر تنقید اور بحث کا موضوع بنا ہے۔ بلحاظ ملک، اس پر ریاستہائے متحدہ امریکا، مملکت متحدہ، ترکی اور کینیڈا میں کافی بحثیں ہوئی ہیں۔ عوامی مباحث کا آغاز اس وقت شروع ہوا جب مخالف زائد نشست گیری سماجی ذرائع ابلاغ ویب گاہ ٹمبلر پر 2013ء میں شروع ہوئی۔ 
اس کے ایک سال سال کے بعد انگریزی لفظ مین اسپریڈنگ آکسفورڈ ڈکشنریز ڈاٹ کام ویب گاہ پر شامل کیا گیا۔ اس اصطلاح کا استعمال "نسوانیت کی کارٹون نگاری" کے طور پر تنقید کا نشانہ بنا ہے۔ اس مذموم رواج کے لیے ایسی مثالیں بھی پیش کی گئی ہیں کہ خواتین عوامی جگہوں پر زائد جگہ اپنے پرس / بیگ وغیرہ کی وجہ سے گھیرتی ہیں۔ 

## حوالہ جات

زمرہ:جنسی تعصب
زمرہ:سماجی لسانیات
زمرہ:عوامی نقل و حمل
زمرہ:کامنز زمرہ جس کا ربط ویکی ڈیٹا پر ہے
زمرہ:مرد اور نسائیت
زمرہ:نسائیتی اصطلاحات
زمرہ:نوالفاظ سازی
زمرہ:بیٹھنا
زمرہ:انٹرنیٹ کی ثقافت
زمرہ:انگریزی جملے
زمرہ:مرد
جوش ٹاکس

**جوش ٹاکس**  ایک بھارت کا مؤثر پلیٹ فارم ہے جو نوجوانوں کو حوصلہ افزا کر نے والی کہانیاں 9 مختلف زبانوں میں سکھاتا ہے، کیرئیر رہنمائی اور تربیت فراہم کرتا ہے۔ اس کا صدر مقام گروگرام، ہریانہ میں ہے۔ ادارے کو بھارت کے صدر جمہوریہ رام ناتھ کووند نے قومی میڈیا ایوارڈ عطا کیا۔ اس ادارے کو فوربس رسالے میں 2018ء کی 'ایشیا 30، 30 کے نیچے' کی فہرست ('Asia 30 Under 30' list) میں جگہ دی گئی ہے۔ 

## تاریخ
اس کمپنی کی بنیاد 2014ء میں شوبھیت بنگا اور سُپریہ پال نے رکھی۔ یہ ریتیش ملک (بانی انوو8)، سُمیت رنکا (بانی تھنک پاٹ) جیسے لوگوں کے تخمی مال کے سرمایہ جات سے وجود میں آئی ہے۔ مزید پڑھ

جوش ٹاکس نے اپنے سفر کا آغاز 2014ء میں دہلی اور بنگلور میں کانفرنسوں سے کیا۔ مقررین سماجی فعالیت پسند، تجارتی قائدین، کاروباری موجدین، سائنس دان، ماہرین تعلیم، منتظمین، کھیل کی شخصیات، مصنفین، موسیقار، اداکار اور دیگر فنکار تھے۔

ایک سنگ میل تقریب جوش ٹاکس لیپ 2016ء، اس سال اکتوبر میں ہوئی جس میں 24 مقررین اور 5000 شرکاء موجود تھے۔ اگست 2017ء میں یہ کمپنی سڑک پر اتر آئی اور ہر مہینہ ٹائر 2 شہر میں بھارت بھر مزید پڑھ کانفرنسوں کا انعقاد کیا جانے لگا۔

## انعامات
[تصغیر|بائیں|صدر جمہوریہ [رام ناتھ کووند نے جوش ٹاکس کی بانی سپریہ پال کو قومی میڈیا ایوارڈ پیش کیا۔]]
25 جنوری 2019ء کو جوش ٹاکس کو قومی میڈیا ایوارڈ عطا کیا گیا تھا۔ یہ اعزاز بھارت کے صدر جمہوریہ رام ناتھ کووند کی جانب سے پیش کیا گیا تھا۔ اس کا فوری محرک ادارے کی #MakeYourMark مہم تھی جس سے وہ پہلی بار کے رائے دہندوں میں سماجی ذرائع ابلاغ کی مدد سے واقفیت اور وابستگی لانے کی کوشش کی گئی تھی۔ اس کمپنی کو دی اکنامک ٹائمز کی بھارت کی "50 سب سے بڑی کمپنیوں کی فہرست" 2017ء میں لکھا گیا تھا۔

## ساجھے دار
جوش ٹاکس کے قابل ذکر ساجھے داروں میں اقوام متحدہ خواتین، اقوام متحدہ کا ترقیاتی پروگرام، بین الاقوامی مزدوری ادارہ، ڈی آئی سی سی آئی، بھارتی فوج، آئی ٹی سی ویویل، فیس بک اور کئی دوسرے شامل ہیں۔ مزید پڑھ

کمپنی کا مواد یوٹیوب، فیس بک اور آئی ٹیونز پر دستیاب ہے۔ ساون  اس کے دوسرے آن لائن پلیٹ فارموں میں سے۔

جوش نے 1,000+ سے زائد 3 ملین سبس کرائبرز یوٹیوب پر ہیں۔ 

## مقررین
جوش ٹاکس کے مقررین میں بومن ایرانی اور انوراگ کشیپ شامل رہ چکے ہیں ۔

## مزید دیکھیے
* ٹیڈ ایکس

## حوالہ جات

## بیرونی روابط
* سرکاری ویب گاہ

زمرہ:2015ء میں تاسیس شدہ مکرر واقعات
زمرہ:بھارت میں 2015ء کی تاسیسات
زمرہ:صنعت ابلاغ عامہ
جامع مسجد ایوان بیگم پیٹ

**ہسپانوی مسجد**، **جامع مسجد ایوان بیگم پیٹ**، **مسجد اقبال الدولہ** ایک مسجد ہے جو پائیگاہ پیلس، بیگم پیٹ، حیدرآباد میں واقع ہے۔ 

اس مسجد کی تعمیر کا کام پانچویں پائیگاہ امیر نواب محمد فضل الدین خان، اقبال الدولہ، سر وقار الامراء کی جانب سے 1902ء میں شروع ہوا (جو 1902ء ان کے اچانک سانحۂ ارتحال کے سبب پورا نہیں ہو سکا) اور اس کی تکمیل ان کے وارث اور بڑے فرزند نواب سلطان الملک بہادر، پائیگاہ کے چھٹے امیر کے دست پر ہوئی جو شہزادی جہاندار النساء بیگم کے بطن سے تھے، جو خاتون (لیڈی) وقار الامراء کے نام سے جانی جاتی تھی۔ یہ کام سلطان الملک کے ہسپانیہ سے واپسی کے بعد ہوا جو مسجد قرطبہ سے متاثر تھے۔ مسجد اور اندرون اور بیرون مسجد قرطبہ اور جامع مسجد گلبرگہ، کرناٹک، بھارت کے بہت مشابہ ہے۔ یہ بہت ہی بلند معیار کے فنون سے بنے اندرون اور بیرون کا مظاہرہ ہے۔ 

اس مسجد کو انگریزی میں **Mosque of the Moors** بھی کہا گیا ہے، جس کی وجہ اس منفرد ہسپانوی اور ترک طرز معیاری ہے۔ اسے بھارت میں اپنی نوعیت کی واحد مسجد سمجھا جاتا ہے۔ امتیازی خصوصیت میں حسب معمول کے میناروں اور گنبدوں کی جگہ پر گرجا گھروں جیسا ابھرا ہونا ہے۔ اس کی وجہ سے اس مسجد ظاہری طور پر گرجا گھر جیسی لگتی ہے۔ اپنے آغاز سے اس مسجد کی دیکھ ریکھ پائیگاہ امرا کے ورثاء دیکھتے ہیں، جو وقار الامراء سے چلتا آ رہا سلسلہ ہے۔

## تاریخ اور خصوصیات
[تصغیر|200px|دائیں|اس مسجد کی [1940ء کے دہے سے دستیاب ہونے والی ایک تصویر]]

اس مسجد کو پائیگاہ کے ایک نواب سر وقار الامراء اقبال الدولہ نے 1906ء میں بنایا تھا۔ یہ پورے بھارت میں اپنے طرز کی واحد مسجد سمجھی جاتی ہے۔اس کی دو نوکیلی محرابیں، ایک نوکیلی کلیدی چھت ہے جس کے دو مقطوع ہشت گونہ اہرام نما کونے ہیں جو ایک دوسرے کے اوپر بنے اور ان سے ہشت گونہ گنبدیں ملتی ہیں۔ مینار فنکارانہ انداز میں منبر کے کونوں پر بنے ہیں اور وہ اسی طرز اور شہر اور اس کے باہر کی دیگر مسجدوں سے بہت ہی مختلف انداز میں بنے ہیں۔ مخالف سمت کے بیگم پیٹ ہوائی اڈے سے اس مسجد کو لازمًا دیکھا جا سکتا ہے۔

## حوالہ جات

زمرہ:1906ء میں مکمل ہونے والی مساجد
زمرہ:حیدرآباد، بھارت میں یادگار عمارتیں
زمرہ:حیدرآباد، دکن کی مساجد
زمرہ:ریاست حیدرآباد
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں 1906ء کی تاسیسات
زمرہ:1906ء میں مکمل ہونے والی عمارات و ساخات
زمرہ:حیدر آباد، دکن
زمرہ:بیسویں صدی میں ہندوستان کی مساجد
ہوبابل

## ہوبابل
ہَوبابِل (hobabil)کو فارسی میں ترشک کہتے ہیں اور گلگت بلتستان میں ہوبابل کہتے ہیں۔

زمرہ:1753ء میں مترشح کردہ نباتات
زمرہ:پتے سبزیاں
زمرہ:پولش پکوان
زمرہ:یوکرینی پکوان
زمرہ:طبی پودے
زمرہ:جڑی بوٹیاں
زمرہ:روسی پکوان
زمرہ:ویکی ڈیٹا سے مختلف مختصر وضاحت
محمدی بیگم

**محمدی بیگم** (یا **سیدہ محمدی بیگم** ) ایک مسلمان مصنفہ اور صحافی اور تعلیم نسواں کی مایہ ناز حامیوں میں سے تھی۔ انھوں نے رسالہ *[[تہذیب نسواں (اخبار)|تہذیب نسواں]] * شروع کیا اور اس کی اولین مدیرہ بنیں۔بطور خاتون، انھیں کسی اردو رسالے کی ادارت کا اولین شرف حاصل ہے۔ وہ سید ممتاز علی کی اہلیہ تھیں۔ ان کی معروف تصانیف میں * آدابِ ملاقات*، *صفیہ بیگم*، *شریف بیٹی* اور *رفیقِ عروس* وغیرہ شامل ہیں۔

## حالات زندگی
محمدی بیگم 22 مئی 1878 کو شاہ پور، سرگودھا میں پیدا ہوئی۔انھوں نے قرآن حفظ کیا اور اپنے بھائیوں سے اردو زبان سیکھی۔ انھوں نے اپنی بہن کی 1886 میں شادی کے بعد ان سے خط کتابت جاری رکھنے کے لیے خط لکھنا سیکھے۔

1897 میں محمدی بیگم نے سید ممتاز علی سے عقد کیا، جو ایک عالم اور دار العلوم دیوبند کے فاضل تھے۔ محمدی بیگم کی تعلیم کے لیے کئی ٹیوٹر رکھے گئے۔ ایک استانی ان کو انگریزی سکھاتی تھی اور ایک ہندو خاتون انھیں ہندی پڑھاتی تھی۔ ایک لڑکا انھیں حساب سکھاتا تھا اور خود ان کے شوہر سید ممتاز علی انھیں ایک روز عربی اور ایک روز فارسی پڑھاتے تھے۔ یوں وہ عورتوں کے اخبار کی ادارت کے قابل ہوگئیں۔
1 جولائی 1898 کو دونوں میاں بیوی نے ہفتہ وار زنانہ رسالہ تہذیب نسواں جاری کیا۔ یہ رسالہ اسلام میں حقوق نسواں کی رو سے ایک شاہکار سمجھا جاتا ہے۔ محمدی بیگم تاوفات اس رسالے کی مدیرہ رہیں۔مبینہ طور پر محمدی بیگم پہلی خاتون تصور کی جاتی ہیں جس نے کسی اردو رسالے کی ادارت کے فرائض انجام دیے ہوں۔

محمدی بیگم نے صرف ماؤں کے لیے ایک ماہوار رسالہ *مشیرِ مادر*کے نام سے 1904 میں نکالا، جس میں ماؤں کے لیے نہایت مفید ہدایات اور مضامین چھپتے تھے۔ یہ رسالہ زیادہ عرصہ تک جاری نہ رہ سکا۔ اس لیے کہ محمدی بیگم کو *تہذیب نسواں *کی وجہ سے مہلت ہی نہیں ملتی تھی، تاہم بچوں کی نگہداشت اور تعلیم و تربیت کے سلسلے میں وہ جو مشورے اور ہدایات مشیر مادر میں دیتی تھی، اس کا سلسلہ انھوں نے *تہذیب نسواں*میں شروع کر دیا۔

محمدی بیگم نے 1907 میں "انجمن خاتونانِ ہمدرد" کی بنیاد رکھی، تاکہ عورتوں کو آمادہ عمل کیا جا سکے۔ اس انجمن کے تحت ایک "دار النسواں" بھی تھا جس میں غریب اور نادار خواتین کی ہر ممکن امداد کی جاتی تھی اور انھیں مختلف دستکاریاں سکھا کر روزی کمانے کے قابل بنایا جاتا تھا۔ کچھ دنوں بعد انھوں نے "انجمن تہذیب نسواں" قائم کی جس کی وہ صدر مقرر ہوئیں۔ انھی کی کوششوں کے نتیجے میں ہندوستان میں خواتین کانفرنس منعقد ہوئی جس میں ملک بھر کی ممتاز خواتین نے شرکت کی۔

محمدی بیگم کا 30 سال کی عمر میں شملہ میں 2 نومبر 1908 میں انتقال ہوا۔

## تصانیف
محمدی بیگم کی کچھ نمایاں تصانیف درج ذیل ہیں:
* * آدابِ ملاقات*
* *صفیہ بیگم*
* *شریف بیٹی*
* *آج کل*
* *چندن ہار*
* *خانہ داری*
* * سگھڑ بیٹی*
* *رفیقِ عروس*
* *امتیازِ پچیسی*

## آثار و نقوش
محمدی بیگم کے پوتے نعیم طاہر نے *سیدہ محمدی بیگم اور ان کا خاندان* کتاب لکھی ہے۔

## حوالہ جات

زمرہ:1878ء کی پیدائشیں
زمرہ:1908ء کی وفیات
زمرہ:اردو مصنفین
زمرہ:پاکستانی جریدہ مدیران
زمرہ:لاہور کے صحافی
زمرہ:مسلم خواتین علماء
زمرہ:نسائيت پسند
زمرہ:بیسویں صدی کی بھارتی مصنفات
زمرہ:اردو خاتون لکھاری
زمرہ:پنجاب، پاکستان کی مصنفات
زمرہ:صوبہ پنجاب (برطانوی ہند) کی شخصیات
عتبہ بن ندر

**عتبہ بن نُدّر سلمی**صحابی رسول اور اصحاب صفہ میں شمار ہوتے ہیں۔
نام عتبہ، والد کا نام نُدّر ، قبیلہ ’’بنو سُلیم‘‘ سے تعلق رکھنے کی بناپر سلمی کہے جاتے ہیں ۔
حافظ ابو سعید بن اعرابی اور علامہ ابونعیم اصبہانی نے عتبہ بن نُدّرسلمی کو اصحابِ صفہ میں شمار کیا ہے ۔
عتبہ بن نُدّر فتحِ مکہ میں حاضر رہے اور فتحِ ’’مصر‘‘ میں شریک ہوکر مصر ہی میں سکونت اختیار کرلی۔
علامہ ابن حبان نے ذکر کیا ہے کہ عتبہ نے ’’شام‘‘ میں سکونت اختیار کرلی تھی یہی وجہ ہے کہ شامیوں ہی کے پاس ان کی حدیث کا ذخیرہ ہے۔ان کے شاگرد وں میں صرف علی بن ابی رباح اور خالد بن معدان ملتے ہیں 

## حوالہ جات

زمرہ:اصحاب صفہ
عتبہ بن عبد سلمی

**عُتبہ بن عبد سُلمی** صحابی رسول اور اصحاب صفہ میں شمار ہوتے ہیں۔
نام عتبہ ، کنیت ابو الولید، والد کانام عبد، قبیلۂ بنو سلیم سے تعلق رکھتے ہیں ۔
ابوسعیدا بن الأعرابی اور علامہ ابو نعیم اصبہانی نے حضرت عتبہ رضی اللہ عنہ کو اصحابِ صفہ میں شمار کیا ہے ۔
عتبہ بن عبد خود ہی اپنے اسلام قبول کرنے کے سلسلہ میں بیان کرتے ہیں کہ ہم قبیلۂ بنو سلیم کے نوافراد تھے ، ہم میں سب سے بڑے عرباض بن ساریہ تھے ، ہم لوگ ایک ساتھ نبی اکرم صلی اللہ علیہ وسلم کی خدمتِ اقدس میں حاضر ہو کر مشرف بہ اسلام ہوئے ،(2) پھررسول اللہ صلی اللہ علیہ وسلم نے میرا نام پوچھا، میں نے عرض کیا’’ نشبہ‘‘ ایک روایت میں ’’عَتَلۃ‘‘ ہے یہ سن کر آپ نے فرمایا: بلکہ تو ’’عتبہ ‘‘ ہے اور اس وقت میں نوعمر تھا عرباض اور عتبہ دونوں آپس میں ایک دوسرے کو اپنے سے بڑا گردانتے تھے ۔
عتبۃ عرباض سے کہا کرتے تھے کہ آپ مجھ سے بہترہیں اور عرباض کہتے کہ آپ مجھ سے بہتر ہیں ، کیونکہ آپ مجھ سے ایک سال پہلے نبی اکرم صلی اللہ علیہ وسلم کی خدمتِِ اقدس میں حاضر ہوکر اسلام لائے ہیں ۔
عن عتبۃ بن عبد قال: قال رسول اللّٰہ صلی اللّٰہ علیہ وسلم یوم قریظہ: من أدخل الحصن سہماوجبت لہ الجنۃ، فأدخلت ثلاثۃ أسہم۔
ترجمہ: عتبہ کا بیان ہے کہ رسول اللہ صلی اللہ علیہ وسلم نے بنو قریظہ کے محاصرہ کے دن ارشاد فرمایا: جس نے قلعہ کے اندر ایک تیرپہنچا دی اس کے لیے جنت واجب ہے ۔ میں نے اس دن قلعہ کے اندر تین تیر پہنچا دیے ۔
## وفات
عتبہ ملکِ شام کے ’’ حمص‘‘ کے علاقہ میں منتقل ہو گئے اور وہیں سکونت پزیر ہو گئے ۔ علامہ واقدی کہتے ہیں کہ ’’شام‘‘ میں سب سے اخیر میں وفات پانے والے صحابی عتبہ بن عبدسلمی ہیں اوران کی وفات 87ھ میں ہوئی ہے ۔
## شاگردان
عتبہ بن عبد کے فیض یافتگان میں خود ان کے لڑ کے یحیٰ بن عتبہ، خالد بن معدان اور راشد بن سعد وغیرہ ہیں ۔ 

## حوالہ جات

زمرہ:اصحاب صفہ
زمرہ:حمص کی وفیات
جنریشن ایکس

**جنریشن ایکس**  اُن لوگوں کو کہا جاتا ہے جو 1960ء کی دہائی کے وسط اور 1980ء کی دہائی کے شروع میں پیدا ہوئے ہوں۔وہ لوگ جو جنھوں نے وی سی آر سے سی ڈی پھر انٹر نيٹ آڈيو کيسٹ سے يو ايس بی بليک اينڈ وائيٹ سے رنگين ٹی وی پھر سمارٹ ٹی وی
ڈائل گھما کر فون سے سمارٹ فونز تک کا سفر ديکھا اس ايکس نسل نے سب سے زيادہ تبديلياں ديکھی يہ بہت ناياب نسل کے لوگ ہيں

## حوالہ جات

زمرہ:آبادیات
زمرہ:بیسویں صدی
زمرہ:مابعد جدیدیت
زمرہ:مقبول عام ثقافت
زمرہ:1950ء کی دہائی میں وضع کردہ الفاظ
زمرہ:عمرانی اصطلاحات
زمرہ:تاریخ موسیقی
زمرہ:انسانی آبادیاں
زمرہ:بشری شماریات
جواں سالی

[تصغیر|[1973ء میں چند کالجی لڑکیوں کی تصویر۔ نو جوانی کی اصطلاح اکثر جوانی یا جواں سالی کے مترادف سمجھی جاتی ہے۔]]

[تصغیر|[1980ء کے بعد کے جواں سال لڑکے اور لڑکیاں جو غیر رسمی لباس پہنے ہیں پولینڈ میں راک موسیقی کی ایک تقریب میں شرکت کر رہے ہیں۔]]

 
**جواں سالی** یا **جوانی** یا **شباب** زندگی کا وہ وقت ہے جو بچپن اور بلوغ کے درمیان ہوتا ہے۔ اس سے کسی شخص کی وضع قطع، تازگی، جوش و ولولہ، وغیرہ بھی مراد ہو سکتے ہیں جو عمومًا جوانی کی علامات میں شمار کیے جاتے ہیں۔ عمر سے متعلق تعریفیں بدلتی رہتی ہیں کیونکہ جوانی کو خط زمانی کی رو سے بیان نہیں کیا گیا ہے کہ یہ مخصوص عمروں سے متعلق ہے۔ اس کے علاوہ اس کی تعریف مخصوص کار روائیوں سے جوڑ کر بھی نہیں کی جا سکتی ہے جیسے کہ بے اجرت کام کا لیا جانا یا پھر بغیر اجازت کے جنسی تعلقات قائم کرنا۔

جواں سالی وہ تجربہ ہے جو کسی شخص کے انحصار کی سطح کو طے کرتا ہے، جو مختلف طریقوں سے ظاہر ہوتا ہے، جیسا کہ مختلف ثقافتی تناظر موجود ہیں۔ شخصی تجربہ کسی شخص کے ثقافتی طور طریقوں یا روایات کی مرہون منت ہے، جب کہ جوان لوگوں کے انحصار سے مراد یہ ہے کہ وہ اپنے خاندان پر جذباتی اور معاشی طور پر کس قدر سہارا طلب کرتا ہے۔

## بے راہ روی
جواں سال لڑکے اور لڑکیاں اکثر نشہ آوری، جنسی بے روی، منشیات کی خوگری، عملی زندگی کی بے سمت روانگی اور اہل خانہ کی مدبرانہ رائے کے بر عکس بے ہودہ دوستوں اور ملاقاتیوں کی لبھاؤنی مگر بے سود یا ضرر رساں رائے سے متاثر ہوتے ہیں۔ جواں سال لڑکے فحش بینی کے عادی ہو سکتے ہیں۔ یہ عادت کی تسکین تصاویر، رسائل یا پھر فلموں سے ہوتی ہے۔

فحاشی جسم فروشی کی دلچسپ تصویر کشی کرتی ہے۔ درحقیقت فحاشی کے سامان میں جو لڑکیاں دکھائی جاتی ہیں اُن میں سے زیادہ گھر سے بھاگی ہوتی ہیں اور غلامی کی زندگی بسر کر رہی ہوتی ہیں۔ بہت سبی لڑکیوں کے ساتھ جنسی زیادتی کی گئی ہوتی ہے۔ اُن میں سے کچھ جنسی احتلاط سے اِنتقال شدہ ناقابل علاج متعدی بیماریوں کا شکار ہوتی ہیں اور اکثر جواں سالی میں انتقال کر جاتی ہیں۔ بہت سی لڑکیاں نشہ آور ادویات لے کر کام چلاتی ہیں۔

## مزید دیکھیے
* بچپن
* پیرانہ سالی

## حوالہ جات

زمرہ:نوجوان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:انسانی آبادیاں
زمرہ:بچپن
زمرہ:بچے
زمرہ:حیات
عبید مولیٰ رسول اللہ

**عُبید مولیٰ رسول اللہ صلی اللہ علیہ وسلم** خادم رسول اور اصحاب صفہ میں شامل ہیں۔
حافظ ابو عبد اللہ نیسا پوری نے عُبید کو اصحابِ صفہ میں شمار کیا ہے 
حافظ ابو عبد اللہ نیسا پوری نے کہا ہے کہ یہ عبید ابو عامر اشعری ہیں ، جنھوں نے غزوۂ حنین میں جامِ شہادت نوش کیا ہے ، لیکن علامہ ابونعیم اصبہانی نے کہا ہے کہ ابو عامر اشعری عبید مولیٰ رسول اللہ صلی اللہ علیہ وسلم نہیں ہیں کوئی اور ہیں ، عبید مولیٰ رسول اللہ صلی اللہ علیہ وسلم کا قول وہم پرمبنی ہے ، انھوں نے عبید کی سند سے ایک روایت ذکر کی ہے عبید سے ایک مرتبہ سوال کیا گیا کہ کیار سول اللہ صلی اللہ علیہ وسلم فرض نماز کے علاوہ کسی اور نماز کا حکم فرمایا کرتے تھے ؟ انھوں نے جواب دیا: ہاں ! مغرب وعشاء کے درمیان میں نماز پڑھنے کا حکم دیا کرتے تھے ۔ 
علامہ ابن حجر عسقلانی نے امام بلاذری کے حوالہ سے نقل کیا ہے کہ عبید سے صرف دوحدیثیں مروی ہیں ۔ 
## حوالہ جات

زمرہ:اصحاب صفہ
زمرہ:غلام
زمرہ:عرب غلام
ملوٹ (اسلام آباد)

**ملوٹ**  پاکستان کا ایک رہائشی علاقہ جو اسلام آباد میں واقع ہے۔

## مزید دیکھیے
* ملوٹ اسلام آباد

ملوٹ اسلام آباد کا ایک دیہی علاقہ ہے ۔ یہ کری اور سملی ڈیم سڑکوں کے درمیان میں بھارہ کہو کے قریب واقع ہے ۔
## محل وقوع
موجودہ گاؤں میں بہت ساری سوسائٹییں ہیں۔ ان کا نام بحریہ انکلیو ، پارک ویو شہر اور اسلام آباد ماڈل ٹاؤن ہے۔ یہ گاؤں بہت ہی خوبصورت ہے۔ ایک پرانی سڑک اس گاؤں سے گزرتی ہے جس کا نام کری روڈ ہے۔ اس گاؤں کے ساتھ ساتھ رات کا پرانا شہر برصغیر اس کا نام کوری شہر ہے۔ دار الحکومت پاکستان کے فورا بعد ہی یہ ایک گاؤں ہے جو اسلام آباد کے قریب ہے اور لوگ زمین کے مالک ہیں۔

## آبادی
ملوٹ کی آبادی لگ بھگ 3000 سے 4000 ہے ۔ آبادی کی اکثریت مسلمان ہے اور یہ عباسی اور کیانی خاندانوں پر مشتمل ہے۔ کل آبادی میں 2٪ کشمیری ہیں ، 20٪ سید ہیں ، 30٪ کیانی ہیں اور 48٪ عباسی ہیں۔

## زبانیں

یہاں مختلف زبانیں بولی جاتی ہیں جن میں پوٹھواری ، ہندکو اور اردو شامل ہیں ۔

## روزگار
کچھ لوگ سرکاری یا نجی تنظیموں میں درمیانے درجے کے ملازمت رکھتے ہیں ، لیکن زیادہ تر مقامی افراد زراعت ، مویشیوں اور کھیتی باڑی کے ذریعہ پیسہ کماتے ہیں۔ لوگ اصلی ریاست اور املاک کے کاروبار سے بھی جڑے ہوئے ہیں۔ مشرق وسطی اور دیگر تمام ممالک میں تقریباً ہر خاندان سے لوگ بیرون ملک خدمات انجام دے رہے ہیں۔ آج کل زیادہ سے زیادہ لوگ پراپرٹی ڈیلر ہیں۔

## ثقافت
اس علاقے میں پنجابی ثقافت کا غلبہ ہے۔ عید کے تہوار منائے جاتے ہیں۔ یہاں کاشت کی جانے والی فصلوں میں گندم ، مکئی اور جو شامل ہیں۔ ملوٹ کے جنوبی حصے میں ، بحریہ نے اپنی دوسری رئیل اسٹیٹ سوسائٹی کا نام بحریہ انکلیو کا آغاز کیا۔ شمال کی طرف ایک پہاڑی ہے جو سی ڈی اے سے بوٹونک چڑیا گھر کے لیے واقع ہے۔ اب پہاڑی علاقہ مکمل طور پر حلیم خان (پی ٹی آئی ممبر) پارک ویو سوسائٹی کے لیے مختص ہے۔ملوٹ سے فاروق عباسی نے بھی اس کی پراپرٹی کے طور پر متعدد پہاڑی علاقہ خریدا۔ پہاڑی کا زیادہ سے زیادہ رقبہ پراپرٹی کے لیے مختص ہے۔ نزدیک پہاڑی علاقے کئی ایکڑ پراپرٹی ایف

* پاکستان
* فہرست پاکستان کے شہر

## حوالہ جات

زمرہ:اسلام آباد دارالحکومت علاقہ کے گاؤں
جمیل نقش

**جمیل نقش** ایک پاکستانی مصور تھے۔ معروف مصور نے اپنے کام سے خوب نام کمایا اور فن مصوری میں الگ پہچان بنائی، ان کے فن پاروں سے نئی فکر، نئی سوچ اور نیا انداز نمایاں ہوتا ہے۔

## ابتدائی زندگی
1939ء میں ہندوستان کے شہر کیرانہ اتر پردیش میں پیدا ہوئے اور تقسیم ہند کے بعد پاکستان منتقل ہو گئے۔ انھوں نے نیشنل کالج آف آرٹس میں داخلہ لیا۔ جہاں انھوں نے استاد حاجی شریف سے منی ایچر مصوری کی تربیت لی۔

## فنی زندگی
جمیل نقش نے کئی خطاطی کے شاہکار تخلیق کیے اور متعدد کتابوں کے سرورق بنائے۔ جمیل نقش کی مصوری کی خاص بات عورت اور کبوتر کا استعارہ تھا۔ انھوں نے اسلامی خطاطی میں بھی اپنا جداگانہ اسلوب وضع کیا۔جمیل نقش کے بے مثال کام کی نمایش پاکستان، بھارت، برطانیہ اور متحدہ عرب امارات میں ہوئی، 1960ء سے 1968ء کے درمیان وہ مشہور ادبی جریدے سیپ کے شریک مدیر بھی رہے۔
جمیل نقش نے 1970ء سے 1973ء تک پاکستان پینٹرز گلڈ کی صدارت کا منصب بھی سنبھالا۔نامور مصور جمیل نقش کی پینٹنگ موہٹہ پیلس میوزیم میں بھی رکھی گئی جو ایک زندہ آرٹسٹ کے لیے انوکھا اعزاز تھا، جمیل نقش کو 1989ء میں صدارتی تمغائے حسن کارکردگی اور 2009ء میں ستارہ امتیاز سے نوازا گیا۔

## وفات
16 مئی 2019ء کو بعارضہ نمونیا، سینٹ میری ہسپتال لندن میں بعمر 80 سال 16مئی 2019ء کو ہمیشہ کے لیے ہم سے بچھڑ گئے ، لندن میں ہی تدفین کی گئی۔

## حوالہ جات

زمرہ:پاکستانی مصور
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:قومی کالج برائے فنون کے فضلا
زمرہ:کراچی کے فنکار
زمرہ:مملکت متحدہ کو پاکستانی تارکین وطن
زمرہ:مہاجر شخصیات
زمرہ:مملکت متحدہ کے وطن گیر شہری
زمرہ:ویکی ڈیٹا سے مختلف مختصر وضاحت
عمر رسیدگی

تصغیر|عمر کے بڑھنے کے ساتھ ساتھ آدمی کی بڑھتی بیماری
**عمررسیدگی**  ایک طریقہ کار ہے جس میں کوئی بھی اپنی عمر میں اضافہ شدہ سال یا ایام محسوس کرتا ہے۔ اس اصطلاح کا بطور خاص اطلاق انسانوں پر ہوتا ہے، تاہم اس میں جانور، جراثیم، پیڑ پودے وغیرہ بھی شامل ہیں۔ 

انسان کی زندگی کے دورانیے میں کچھ منٹوں سے آغاز کر کے انسانی زندگی کبھی کبھی تو سو سال سے بھی آگے جاتی ہے۔ موٹے طور پر انسانی زندگی میں بچپن، جواں سالی، ادھیڑ عمر اور پیرانہ سالی کے مرحلوں سے گزرتی ہے۔ بچپن میں ایک بچہ ماں کے دودھ یا بوتل کے دودھ کے دور سے آگے نکل رینگنے، چلنے، بات کرنے، کھانا کھانے، دوڑنے اور دیگر جسمانی اندام میں انسانی حرکات دھیر دھیرے انجام پاتی ہیں۔ وہی انسان جواں سالی میں ایک جانب تعلیم، فکر معاش اور امور خانہ داری سے جوجتا ہے۔ ادھیڑ عمر میں انسان استحکام چاہتا ہے۔ جب کہ پیرانہ سالی میں انسان کے ہوش و حواس اور جسمانی کار کردگی میں نمایاں فرق واقع ہوتا ہے۔ اسی لیے کئی معمرین کام اور ملازمت سے سبک دوش ہوتے ہیں یا اپنے اصل کام کو کم تر سطح پر انجام دیتے ہیں۔

## مزید دیکھیے
* بچپن
* جواں سالی
* پیرانہ سالی

## حوالہ جات

زمرہ:ضعیفی
زمرہ:ضعیفیات
زمرہ:عمررسیدگی
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیاتی عوامل
زمرہ:حیاتیات
سمندری جنوب مشرقی ایشیا

**سمندری جنوب مشرقی ایشیا**  جنوب مشرقی ایشیا کا سمندری علاقہ کہلاتا ہے۔ یہ ہندچین کے مقابلے سمندری علاقہ ہے جو فی الحال ملائیشیا، برونائی، فلپائن، سنگاپور، انڈونیشیا اور مشرقی تیمور پر مشتمل ہے۔
اس خطہ کا علاقائی ملایو-پولینیشین نام نوسانترا ہے۔ سمندری جنوب مشرقی ایشیا بسا اوقات جنوب مشرقی جزیرہ یا انسولر جنوب مشرقی ایشیا بھی کہلاتا ہے۔ 16ویں صدی کا الہند اور 19ویں صدی کا مالے مجمع الجزائر بھی کم و بیش اسی علاقہ کو کہا جاتا ہے۔
اس کے مغرب بعید علاقہ سماٹرا اور مشرق بعید علاقہ نیو گنی کے مابین اتنی ہی دوری ہے جتنی دوری پیرس اور کابل کے درمیان میں ہے۔ اس علاقہ میں زمین کے اہم فلورا اور فاونا پائے جاتے ہیں۔
اس علاقہ کی آبادی ہند چین کی آبادی سے قدرے مختلف ہے۔ یہاں کی آبادی آسٹرونیشین گروہ سے تعلق رکھتی ہے جس میں ملایو-پولینیشیائی اور مائیکرونیشیا قومیں آتی ہیں۔

## حوالہ جات

زمرہ:اوقیانوسیہ کے خطے
زمرہ:جغرافیہ جنوب مشرقی ایشیا
زمرہ:ویکی ڈیٹا سے مختلف مختصر وضاحت
زمرہ:جنوب مشرقی ایشیائی ممالک
زمرہ:ایشیا کے خطے
رفعت عباس

**رفعت عباس**  پنجاب پاکستان کے سرائیکی خطے سے تعلق رکھنے والے اردو اور سرائیکی زبان کے منفرد لہجے کے معروف پاکستانی شاعر ہیں۔

## حالات زندگی
رفت عباس 7 جولائی 1957ء میں ملتان میں پیدا ہوئے اور رفعت عباس نے گورنمنٹ ایمرسن کالج ملتان سے تعلیم حاصل کی اور گورنمنٹ ولایت حسین کالج، ملتان میں لیکچرر اور پھر اسسٹنٹ پروفیسر بنے۔

## تصانیف
# ایں نارنگی اندر
# مَابولی دَا باغ ( مئی 2014ء/112 ص /نظماں)
# بھوندی بھوئیں تے (1995ء ،80 ص /سرائیکی شاعری)
# جھومری جھم ٹرے (1989ء/55 ص /سرائیکی شاعری)
# پرچھیاں اتے پھل(1984ء/سرائیکی شاعری)
## اوارڈ
رفت عباس کو 14 اگست 2021ء کو صدارتی اوارڈ تمغائے حسن کارکردگی ملا۔

## حوالہ جات
پرگیہ سنگھ ٹھاکر

**پرگیہ سنگھ ٹھاکر** (پیدائش 2 فروری 1970ء)، جو **سادھوی پرگیا**، ایک بھارتی سیاست دان اور 29 ستمبر 2008ء کے مالیگاؤں بم دھماکوں کی نامزد ملزمہ ہے۔ ان کو دہشت گردی کے الزام میں گرفتار کیا گیا، لیکن طبی کیفیت کی بنا پر ایم سی او سی اے کی نیشنل انویسٹی گیشن ایجنسی نے ضمانت پر رہا کر دیا ہے۔ پرگیہ اس وقت لوک سبھا میں بھوپال سے بی جے پی کی رکن ہے۔

## ابتدائی زندگی اور پس منظر
سادھوی پرگیا سنگھ ٹھاکر 2 فروری 1970ء کو پیدا ہوئی۔ ان کے والد چندرپال سنگھ بھینڈ، مدھیہ پردیش میں آیور ویدک طریق علاج سے منسلک تھے اور راشٹریہ سویم سیوک سنگھ کے کارکن بھی تھے۔

پرگیہ بچپن میں ایک شوخ اور چنچل لڑکی تھی، جس نے چھوٹے چھوٹے بال رکھے ہوئے تھے اور لڑکوں والا لباس پہنتی تھی۔ جس وجہ سے اس کو چھچھورے انداز والی لڑکی کہا جاتا۔ اس موٹر سائیکل چلانا پسند تھا، مالے گاؤں میں بم دھماکوں میں استعمال ہونے والی ایک موٹر سائیکل ان کے نام مندرج (رجسٹرڈ) تھی، جس وجہ سے ان کو گرفتار بھی گیا گیا۔

## مزید دیکھیے
* بھارت میں انتخابات

## حوالہ جات

زمرہ:1970ء کی پیدائشیں
زمرہ:بقید حیات شخصیات
زمرہ:بھارت کے عام انتخابات2019ء میں جمہوری قومی اتحاد کے امیدوار
زمرہ:بھارتیہ جنتا پارٹی کے سیاست دان
زمرہ:سترہویں لوک سبھا کے ارکان
زمرہ:مدھیہ پردیش سے بھارتیہ جنتا پارٹی کے سیاست دان
زمرہ:مدھیہ پردیش سے لوک سبھا کے ارکان
زمرہ:لوک سبھا کی خواتین ارکان
زمرہ:بھارت کے قیدی اور زیر حراست افراد
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی بھارتی خواتین سیاست دان
زمرہ:ہندو قوم پرست